# Podnikateľské a Marketingové plány

Študenti 3. ročníka 4-ročného štúdia sa v rámci predmetu Ekonomika hlbšie venujú téme Podniku a podnikania. V tomto ročníku študenti píšu ročníkovú prácu v ktorej prepájajú vedomosti nie len z Ekonomiky, ale aj Informatiky či Slovenského jazyka. Študenti sa pri písaní práce vcítia do role podnikateľa a snažia sa vytvoriť jedinečný nápad, ktorý má možnosť uplatniť sa na trhu v dnešnej dobe. Nestačí však prácu len napísať, musia ju aj úspešne odprezentovať pred komisiou. Práve počas mája sa naši podnikatelia z III.A4 zúčastnili prezentácie svojich podnikateľských a marketingových plánov pred komisiou, ktorú tvorila pani riaditeľka PaedDr. Jana Chaloupková, pán profesor Mgr. Patrik Fuzák, pán profesor Mgr. Peter Podstavek a vyučujúca predmetu Ing. Stanislava Pethövá.

Prezentácie sa zúčastnilo 26 študentov z III.A4. Študenti sa s prácami statočne popasovali. Komisiu oslovili 4 práce, ktoré skutočne vynikali svojim nápadom, jedinečnosťou a prepracovaním. Autormi týchto prác boli študenti:

Matej Bartoš

Martin Rády

Damián Rak

Tereza Váleková

Všetkým študentom blahoželáme a držíme im palce, aby ich nápady nezostali len na papieri, ale aby sa stali realitou aj napriek prekážkam, ktoré podnikanie prináša.